text: үштөбе қала (1961 жылдан), жетісу облысы қаратал ауданының және үштөбе қалалық әкімдігі орталығы, темір жол стансасы. іргесі 30-жылдардың бас кезінде түрксіб темір жолының салынуына байланысты қаланған. 1961 жылы 21 маусымындағы қазкср нің жоғарғы кеңес президиумының бұйрығымен үштөбе посткеңесі жойылып, үштөбе қалалық кеңесі құрылды. қазақстан республикасының «жергілікті өкілетті атқарушы және органдар туралы» заңына сәйкес 1993 жылы 10 желтоқсанда 2578-х 11 үштөбе қалалық әкімшілігі құрылды. 1995 жылдың қазанындағы талдықорған облысы әкімінің №6 ө, өкімі бойынша үштөбе қалалық әкімшілігі үштөбе қалалық округіне ауысты. 1996 жылдың 20 қарашасында талдықорған облысының маслихатымен және талдықорған облысы әкімінің 13-132/182 шешіміне байланысты ойсаз, үшкөмей (приморец), достық ауылдары үштөбе қалалық әкімдігі аумағына енді. 12 қыркүйекте қаратал ауданы әкімінің 223 қаулысына сәйкес үштөбе қалалық округі «қаратал ауданының үштөбе қаласы әкімінің аппараты» мемлекеттік мекемесі болып табылды. облыс орталығы талдықорған қаласынан қарай 51 км жерде, қаратал өзенінің оң жағасында орналасқан. өндіріс орындарынан үштөбеде жөндеу механикалық, май зауытттары, киіз үй, тігін ет комбинатқа, “фрунзе” стансасы, “палтел” жшс-і, “опытное” ауыл шаруашылықғы өк, тұрмыстық қызмет көрсету мекемелері, баспахана, құрылыс-монтаж пойызы, жылжымалы механикалық колонна, астық қоймасы, мұнай тасу, автомобиль базалары бар. бүгінгі күнде шағын және орта кәсіпорындар саны 48, жеке меншік кәсіпкерлер саны 1455, шаруа қожалықтар саны 82. 1999 жылы тұрғындар саны 22472 адам (10500 ер адам және 11972 әйел адам) болса, 2009 жылы 24895 адамды (11801 ер адам және 13094 әйел адам) құрады. әлеуметтік салада орта, спорт, музыка мектептері, балабақша, кітапхана, ауданы және темір жолы ауруханалары, тубдиспансер, дәріхана, т.б. мекемелер қызмет істейді. сауда үйлер саны 6, дүкендер 143, базар 4, мейрамханалар 3, кафелер 9, асханалар 5, қонақ үйлер 3, шаштараздар 12, киім тігу және жөндеу 6, монша 2, сауналар 3, бильярд клубтары 1, ажқс азс) 8, жерлеу салт жоралары қызмет көрсету 3, тқко (сто) және көлік жуу тұрақтары 8, компьютер орталықтары 3, ломбард 3.